b'\n_START_ARTICLE_\nAsparagus\n_START_SECTION_\nEcologia\n_START_PARAGRAPH_\nAdopten diverses formes vitals i es troben des de la selva plujosa als semideserts. La majoria s\xc3\xb3n dispersats pels ocells que se\'n mengen els fruits._NEWLINE_Algunes de les esp\xc3\xa8cies ornamentals m\xc3\xa9s conegudes s\xc3\xb3n Asparagus aethiopicus (= A. sprengeri, A. "densiflorus"; esparreguera de Sprenger, esparreguera de jard\xc3\xad) i Asparagus plumosus (= A. "setaceus"; espareguera plomosa, esparreguera fina, esparreguera de jard\xc3\xad) assignades sovint de manera incorrecta (vegeu la taula de m\xc3\xa9s avall) i que poden recordar a les falgueres per\xc3\xb2 Asparagus s\xc3\xb3n plantes amb flors. _NEWLINE_A la Macaron\xc3\xa8sia es troben ben adaptats a l\'aridesa, tamb\xc3\xa9 diverses esp\xc3\xa8cies com Asparagus umbellatus, Asparagus scoparius, etc. que pertanyen a la laurisilva preserven la seva forma original de planta enfiladissa foliosa. En el clima mediterrani aquest g\xc3\xa8nere ha evolucionat des del Terciari a esp\xc3\xa8cies amb punxes. _NEWLINE_A l\'\xc3\x80frica s\'havien considerat g\xc3\xa8neres diferents com Protasparagus i Myrsiphyllum per\xc3\xb2 actualment s\'han unit a Asparagus. La majoria d\'esp\xc3\xa8cies tenen tiges anomenades fil\xc2\xb7locladis fotos\xc3\xadnt\xc3\xa8tics en lloc d\'aut\xc3\xa8ntiques fulles. Asparagus officinalis, Asparagus schoberioides, i Asparagus cochinchinensis s\xc3\xb3n plantes dioiques.\n_START_SECTION_\nEsp\xc3\xa8cies invasores\n_START_PARAGRAPH_\nA. asparagoides, problem\xc3\xa0tica a Austr\xc3\xa0lia._NEWLINE_A. asparagoides, Asparagus aethiopicus (= A. sprengeri, A. "densiflorus") i A. scandens, problem\xc3\xa0tiques a Nova Zelanda.'